
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2014-07-31 Nr. Tp-7
Šakiai


Posėdis įvyko 2014-07-31 1000-1100 val.

Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 21 rajono savivaldybės tarybos narys (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius. Darbotvarkėje buvo 15 klausimų tačiau komitetų metu buvo pateiktas  papildomas klausimas – Nr. 16 Dėl kasmetinių atostogų suteikimo Juozui Puodžiukaičiui“ kurį siūlau įtraukti į darbotvarkę. 

NUSPRĘSTA. Patvirtinti posėdžio darbotvarkę su papildymais. 

BALSAVO: „už“ – 21 (vienbalsiai).
 
DARBOTVARKĖ:


1. Dėl pritarimo Dobrovolsko – Kudirkos Naumiesčio ekonominės zonos steigimo tiriamojo darbo sprendiniams.


2. Dėl rajono savivaldybės tarybos 2014 m. vasario 27 d. sprendimo Nr. T-38 dalinio pakeitimo.


3. Dėl Šakių kultūros centro padalinio steigimo.


4. Dėl rajono savivaldybės kultūros įstaigų vadovų tarnybinių atlyginimų koeficientų nustatymo.


5. Dėl vienkartinės paramos Ilonai Kirvelienei skyrimo.


6. Dėl premijų skyrimo abiturientams.




7. Dėl rajono savivaldybės tarybos 2014 m. vasario 27 d. sprendimo Nr. T-40 dalinio pakeitimo ir papildymo. 


8. Dėl rajono savivaldybės 2013 metų metinių ataskaitų rinkinių ir rajono savivaldybės privatizavimo fondo lėšų 2013 metų sąmatos įvykdymo apyskaitos tvirtinimo.


9. Dėl pritarimo rajono savivaldybės nuosavybės teise priklausančio turto ir rajono savivaldybės patikėjimo teise valdomo valstybės turto ataskaitai.

10. Dėl gyvenamųjų patalpų pirkimo.

11. Dėl žemės sklypo perdavimo patikėjimo teise uždarajai akcinei bendrovei „Šakių vandenys“.

12. Dėl trumpalaikės paskolos ėmimo iš valstybės biudžeto laikinam rajono savivaldybės biudžeto pajamų trūkumui padengti. 

13. Dėl leidimo išnuomoti negyvenamąją patalpą, esančią Kudirkos Naumiestyje, Dariaus ir Girėno g. 26.

14. Dėl leidimo išnuomoti negyvenamąsias patalpas, esančias Plokščių seniūnijoje, Kubilių kaime, Nemuno g. 4.

15. Dėl leidimo išnuomoti negyvenamąją patalpą, esančią Lukšiuose, A.Tatarės g. 26.


16. Dėl kasmetinių atostogų suteikimo Juozui Puodžiukaičiui.

1. SVARSTYTA. Pritarimo Dobrovolsko – Kudirkos Naumiesčio ekonominės zonos steigimo tiriamojo darbo sprendiniams klausimas. 


Pranešėjas Vitas Girdauskas, Regioninės plėtros skyriaus vedėjas. Sprendimo projekte buvo siūloma pritarti Dobrovolsko – Kudirkos Naumiesčio ekonominės zonos steigimo tiriamojo darbo sprendiniams, tačiau po diskusijų, dabar siūloma įrašyti „pritarti tiriamojo darbo „Dobrovolsko – Kudirkos Naumiesčio ekonominės zonos steigimas“ sprendiniams (7 alternatyva) (pridedama)“. 

Edmundas Rinkevičius. Manau, kad pigesnė alternatyva parengti priemonių planą dėl verslo skatinimo. Turim 146 ha apleistų dirvonuojančių gamybinių pastatų, kurie pagal prioritetus įvertinti pačiu aukščiausiu balu. Siūlau šį klausimą atidėti, svarstyti jį papildomai komiteto posėdžiuose bei su bendruomene. 

Vitas Girdauskas. Praeitai metais liepos 25 d. buvo priimtas sprendimas, kuriame buvo minimas Dobrovolskas bei buvo užsakytas tiriamasis darbas, kuris pateiktas varstymui. Šiuo atveju siūloma rinktis 7 alternatyvą, kurioje kalbama ne apie ekonominės zonos su Rusija steigimą, o apie pramonės parką, kuris susideda iš Šakių, Kudirkos Naumiesčio bei Kybartų. Tačiau neatmetama galimybė pasikeitus situacijai analogišką veiksmą turėti ir kitoje pusėje t.y. Guseve arba Dobrovolske. Pavadinimo keisti mes negalėjome, nes tokiu pavadinimu buvo perkamas tiriamasis darbas. 


Irena Haase. Pritariu Edmundui, kad šį klausimą reikia atidėti kol pasikeis politinė situacija. Komitete buvo pasakyta, kad nėra gauta raštiško pritarimo iš Užsienio reikalų, Vidaus reikalų ministerijų. 


Vitas Girdauskas. Pirmiau turi būti rajono tarybos apsisprendimas, o tik vėliau derinimas su ministerijomis. 


Vaidas Balčiūnas. Jeigu šis projektas pavyktų iš kur tikimąsi gauti finansavimo šaltinius? 


Vitas Girdauskas. Tikimąsi gauti lėšų iš struktūrinių fondų ir jeigu Lietuvos – Rusijos programa nebus uždaryta tai lėšų galima gauti ir iš tos programos. 


Valdas Stankūnas. Dabar yra kalbama tik apie tiriamojo darbo sprendinius, o ne apie sutarčių pasirašymą. 


Vaidas Balčiūnas. Mes turėtume žiūrėti Šakių situaciją. Norint įgyvendinti šį projektą yra galimybė susieti pasienio rajonus ir išryškinti Zanavykų krašto tikslinę plėtrą. Derinant tai su ministerijomis yra galimybė sugrįžti prie kitų klausimų. Vystant šią kryptį galima stiprinti savivaldybių ryšį, tačiau ekonominė grąžą, parko steigimui, yra abejotina. 


Vitas Girdauskas. Buvo susitikta su Vilkaviškio administracija ir jie pasisakė, kad artimiausiame tarybos  posėdyje planuoja svarstyti tiriamojo darbo sprendinius, jeigu numatysime bendro parko steigimą. 


Valdas Stankūnas. Tie, kas investuos į šį pramoninį parką rajone sukurs ne vieną darbo vietą. 


Kęstutis Gudelevičius. Kudirkos Naumiestyje buvom susitikę su verslininkais, nuvykome į Daniją ir domėjomės kas galėtų investuoti. Kudirkos Naumiestyje šiuo klausimu darbas vyksta seniai.      


Juozas Bertašius. Mūsų tikslas, kad ekonominiais pagrindais gerintume savo ir kitų rajonus.


Vaidas Balčiūnas. Manau, kad turi būti darbo grupė kuri dirbtų šiais klausimais. 


Juozas Bertašius. Šakių rajone galima kurti ir kitus alternatyvius parkus. Verslininkai gali teikti pasiūlymus tarybai.   

NUSPRĘSTA. Pritarti sprendimo projektui išdėstant jį taip „pritarti tiriamojo darbo „Dobrovolsko – Kudirkos Naumiesčio ekonominės zonos steigimas“ sprendiniams (7 alternatyva) (pridedama)“ (sprendimas Nr. T-237).


BALSAVO: „už“ – 16, „prieš“ – 2, „susilaikė“ - 3.

2. SVARSTYTA. Rajono savivaldybės tarybos 2014 m. vasario 27 d. sprendimo Nr. T-38 dalinio pakeitimo klausimas.


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-238).


BALSAVO: „už“ – 21 (vienbalsiai).

3. SVARSTYTA. Šakių kultūros centro padalinio steigimo klausimas. 

Pranešėjas Raimondas Januševičius, Šakių kultūros centro direktorius. 



NUSPRĘSTA. Pritarti sprendimo projektui (sprendimas Nr. T-239).


BALSAVO: „už“ – 21 (vienbalsiai).

4. SVARSTYTA. Rajono savivaldybės kultūros įstaigų vadovų tarnybinių atlyginimų koeficientų nustatymo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-240).


BALSAVO: „už“ – 20, „susilaikė“ - 1.

5. SVARSTYTA. Vienkartinės paramos Ilonai Kirvelienei skyrimo klausimas. 


Pranešėja Leonora Pocevičiūtė, Socialinės paramos skyriaus vedėja. 


NUSPRĘSTA. Pritarti sprendimo projektui (sprendimas Nr. T-241).


BALSAVO: „už“ – 21 (vienbalsiai).

6. SVARSTYTA. Premijų skyrimo abiturientams klausimas.


Pranešėja Vyda Pranckevičienė, Švietimo ir sporto skyriaus vedėja.


Juozas Bertašius komitetų metu siūliau Austėjai Dapkutei vietoj numatytų 1000 Lt skirti 1500 Lt, nes ji vienintelė rajone, kuri iš trijų (matematikos, lietuvių kalbos ir chemijos) valstybinių egzaminų surinko po 100 balų.


NUSPRĘSTA. Pritarti sprendimo projektui su pataisomis (sprendimas Nr. T-242).


BALSAVO: „už“ – 21 (vienbalsiai).

7. SVARSTYTA. Rajono savivaldybės tarybos 2014 m. vasario 27 d. sprendimo Nr. T-40 dalinio pakeitimo ir papildymo klausimas.


Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-243).


BALSAVO: „už“ – 21 (vienbalsiai).

8. SVARSTYTA. Rajono savivaldybės 2013 metų metinių ataskaitų rinkinių ir rajono savivaldybės privatizavimo fondo lėšų 2013 metų sąmatos įvykdymo apyskaitos tvirtinimo klausimas.


Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-244).


BALSAVO: „už“ – 21 (vienbalsiai).

9. SVARSTYTA. Pritarimo rajono savivaldybės nuosavybės teise priklausančio turto ir rajono savivaldybės patikėjimo teise valdomo valstybės turto ataskaitai klausimas. 


Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-245).


BALSAVO: „už“ – 21 (vienbalsiai).

10. SVARSTYTA. Gyvenamųjų patalpų pirkimo klausimas.


Pranešėja Egidija Grigaitienė, Biudžeto ir turto skyriaus vedėja. 
NUSPRĘSTA. Pritarti sprendimo projektui (sprendimas Nr. T-246).


BALSAVO: „už“ – 20, „susilaikė“ - 1.

11. SVARSTYTA. Žemės sklypo perdavimo patikėjimo teise uždarajai akcinei bendrovei „Šakių vandenys“ klausimas.


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-247).


BALSAVO: „už“ – 20, „susilaikė“ - 1.

12. SVARSTYTA. Trumpalaikės paskolos ėmimo iš valstybės biudžeto laikinam rajono savivaldybės biudžeto pajamų trūkumui padengti klausimas.


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-248).


BALSAVO: „už“ – 20, „susilaikė“ - 1.

13. SVARSTYTA. Leidimo išnuomoti negyvenamąją patalpą, esančią Kudirkos Naumiestyje, Dariaus ir Girėno g. 26 klausimas.


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-249).


BALSAVO: „už“ – 21 (vienbalsiai).

14. SVARSTYTA. Leidimo išnuomoti negyvenamąsias patalpas, esančias Plokščių seniūnijoje, Kubilių kaime, Nemuno g. 4klausimas.


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-250).


BALSAVO: „už“ – 21 (vienbalsiai).

15. SVARSTYTA. Leidimo išnuomoti negyvenamąją patalpą, esančią Lukšiuose, A.Tatarės g. 26 klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-251).


BALSAVO: „už“ – 20, „susilaikė“ - 1.

16. SVARSTYTA. Kasmetinių atostogų suteikimo Juozui Puodžiukaičiui klausimas. 


Pranešėjas Edmundas Krištolaitis, rajono savivaldybės tarybos sekretorius. 


Edmundas Rinkevičius. Pagal kokią tvarką interneto svetainėje skelbiami administracijos direktoriaus įsakymai?


Juozas Puodžiukaitis. Už įsakymų skelbimą interneto svetainėje atsakingas Bendrasis skyrius. 


Edmundas Rinkevičius. Birželio mėnesį yra priimtas įsakymas dėl Šakių socialinių paslaugų centre esamo etato panaikinimo. Kitu administracijos direktoriaus įsakymu, kuris priimtas liepos mėnesį, yra tvirtinamos pareigybės terminuotiems projektams. Kas sąlygoja tokį įsakymą?    


Juozas Puodžiukaitis. Įsakymus rengia skyrių vedėjai. 


NUSPRĘSTA. Pritarti sprendimo projektui (sprendimas Nr. T-252).


BALSAVO: „už“ – 21 (vienbalsiai).

***


Martinas Eimutis. Gegužės mėnesį buvo patvirtinta UAB „Šakių vandenys“ direktoriaus ataskaita su sąlyga, kad bus teikiami tarpiniai rezultatai. Kaip įmonei sekasi tvarkytis su skolomis ir  ar yra  tarpinė ataskaita su kuria būtų galima susipažinti?


Juozas Puodžiukaitis. Šią savaitę vyko susitikimas su uždarųjų akcinių bendrovių direktoriais ir UAB „Šakių vandenys“ direktorius pateikė priemonių planą, kuris pateiktas visiems tarybos nariams. 


Egidija Grigaitienė. Kas ketvirtį yra teikiami uždarųjų akcinių bendrovių ekonominiai – finansiniai rodikliai, kurie pateikiami ir tarybos nariams.  

Bernardinas Petras Vainius. Šis priemonių planas tai tarsi studenčioko kursinis darbas ar tezė. Mes nematome priemonių plano pagal kurį aiškiai matytųsi darbo pavadinimas, terminas iki kada tai turi būti atlikta ir kas už atliekamą darbą atsakingas. Jei reikia galima nurodyti ir išlaidas, kurios reikalingos numatytam darbui atlikti. 

***


Vaidas Balčiūnas. Anksčiau mes svarstėme Žemės ūkio strategiją, tačiau iki šiol ji nėra patvirtintą. Kokioje rengimo stadijoje ji yra dabar?


Juozas Puodžiukaitis. Atsakyti šiuo metu negaliu, nes neturi informacijos. 


Vaidas Balčiūnas. Kokioje stadijoje Verslo plėtros strategija?


Daiva Palukaitienė. Diskutuojant su verslininkais mes nusprendėme, kad nebus kuriama nauja struktūra, nes šią funkciją galėtų vykdyti verslo grupė Zanavykų sąšaukoje. 
 Posėdžio pirmininkas




Juozas Bertašius

Posėdžio sekretorė




Inga Kanapeckienė

